අමෙරිකානු ෆෙඩරල් අධිකරණය හමුවේ මෙලෙස වරද පිළිගෙන තිබෙන සැකකරු 37 හැවිරිදි පිලිප්දීපන් නඩරාජා නැමැත්තා බවද ඔහු කැනඩාවේ ඔන්ටාරියෝහි බ්‍රැමිටන් ප්‍රදේශයේ පදිංචිකරුවකු බවද වාර්තා වෙයි.මේ පුද්ගලයා තවත් සැකකරුවන් හය දෙනෙකු සමඟ අමෙරිකානු ෆෙඩරල් පොලීසිය මඟින් අත්අඩංගුවට ගෙන තිබෙන අතර මානුෂීය මෙහෙයුම් පැවැති කාල වකවානුවේ දී එල්.ටී.ටී.ඊ සංවිධානය වෙත ඒ.කේ 47 මෙන්ම එෆ්. 16 ප්‍රහාරක යානා සඳහා භාවිතා කරන ගුවන් යානා නාශක අවි නැව් මඟින් මෙරටට ගෙන්වීම සඳහා ආධාර කළ බවට චෝදනා එල්ල වී තිබේ.මේ ත්‍රස්තවාදියා ඩොලර් මිලියනයක් පමණ වටිනා අවි ආයුධ සමඟ අත්අඩංගුවට ගෙන තිබෙන අතර ශ්‍රී ලංකාවට ගෙන්වීම සඳහා ඒ.කේ 47 අවි 500ක් ඔහු මිල ඳී ගෙන තිබෙන බවටද අනාවරණය කරගෙන ඇත.